L-introduzzjoni rapida u estensiva tal-5G u teknoloġiji oħra tal-ġenerazzjoni li jmiss fl-Ewropa kollha, protezzjoni msaħħa tal-konsumatur u rata massima għat-telefonati internazzjonali fl-UE huma kollha koperti mis- sett komprensiv ta' regoli ġodda għas-settur tal-komunikazzjonijiet elettroniċi li ġew approvati llum mill-ambaxxaturi tal-pajjiżi tal-UE f'isem il-Kunsill. Fil-5 ta' Ġunju 2018 intlaħaq ftehim proviżorju mal-Parlament Ewropew dwar il-" Kodiċi Ewropew għall-Komunikazzjonijiet Elettroniċi " u dwar mandat rivedut għall-Korp ta' Regolaturi Ewropej tal-Komunikazzjonijiet Elettroniċi (BEREC) Din ir-riforma ser tinkwadra l-iżvilupp tas-settur tal-komunikazzjonijiet elettroniċi għall-għaxar snin li ġejjin u warajhom. Ninsab fiduċjuż li dan ser jistimola kompetizzjoni sana u investiment akbar fil-5G u n-netwerks tal-fibra, sabiex kull ċittadin u negozju fl-UE jkunu jistgħu jgawdu minn konnettività ta' kwalità għolja ħafna u għażla dejjem akbar ta' servizzi diġitali innovattivi. Ivaylo Moskovski, Ministru għat-Trasport, it-Teknoloġija tal-Informazzjoni u l-Komunikazzjoni tal-Bulgarija Kodiċi Ewropew għall-Komunikazzjonijiet Elettroniċi ser jibbenefikaw minn livell ogħla ta' protezzjoni għas-servizzi tal-komunikazzjonijiet elettroniċi li jkun simili fl-Ewropa kollha. Huma mfassla eċċezzjonijiet immirati għall-armonizzazzjoni sħiħa biex jiġi żgurat li l-livell ta' protezzjoni ma jitbaxxiex f'ebda pajjiż. Ir-regoli msaħħa għall-konsumatur ser jagħmluha iżjed faċli biex wieħed jaqleb minn fornitur għal ieħor u joffru protezzjoni aħjar għan-nies li jabbonaw għal servizzi f'pakkett, pereżempju. Sabiex ikun żgurat li l-utenti aħħarin ikunu protetti bl-istess mod irrispettivament mit-tip ta' servizzi li jużaw biex jikkomunikaw, is-"servizzi tal-komunikazzjonijiet elettroniċi" ser ikopru wkoll is- bħal apps tal-messaġġi u email (magħrufa wkoll bħala servizzi "over-the-top" jew "OTT"). Ser ikunu ċerti karatteristiċi tas-servizz, u mhux it-teknoloġija warajhom, li jiddeterminaw liema regoli tad-direttiva ser japplikaw. Pereżempju, l-obbligu li tingħata ċerta informazzjoni fil-kuntratti ser jolqot biss lis-servizzi li jingħataw b'remunerazzjoni. Mekkaniżmu ta' rieżami ser jiżgura li d-drittijiet tal-utenti aħħarin jibqgħu b'saħħithom u aġġornati hekk kif jinbidlu l-mudelli kummerċjali u l-imġiba tal-konsumaturi. Ser ikun inkluż aċċess adegwat u bi prezz li jintlaħaq għall-internet fil-lista ta' li għandhom ikunu disponibbli għall-konsumaturi kollha, irrispettivament mill-post jew id-dħul tagħhom. In-nies b'diżabbiltajiet għandu jkollhom aċċess għall-internet bl-istess mod. Wara l-esperjenzi pożittivi f'xi pajjiżi, l-istati membri kollha ser ikollhom jistabbilixxu sistema ta' twissija pubblika li tibgħat allerti liċ-ċittadini fuq il-mobiles tagħhom f'każ ta' diżastru naturali jew ta' emerġenza kbira oħra fiż-żona tagħhom. Din is-sistema "112 bil-maqlub" ser ikollha tkun fis-seħħ fi żmien tliet snin u nofs mindu d-direttiva tidħol fis-seħħ. jippromwovu l-investiment, b'mod partikolari fil-5G , l-istati membri, bħala regola ġenerali, ser jagħtu prevedibbiltà regolatorja lill-operaturi fuq perjodu ta' mill-inqas 20 sena rigward il-liċenzjar tal-ispettru għall-broadband mingħajr fili. Id-deċiżjonijiet dwar it-tiġdid tad-drittijiet ser ikollhom jittieħdu fil-waqt. L-istati membri ser ikollhom ukoll jagħmlu disponibbli meded ta' frekwenza ġodda għall-5G li ser jippermettu konnessjonijiet tal-internet aktar rapidi u konnettività akbar fl-Ewropa kollha. Id-direttiva ser taġġorna r-regoli ta' bħalissa dwar l- aċċess tal-operaturi għan-netwerks biex tħeġġeġ il-kompetizzjoni u jkun aktar faċli li l-kumpaniji jinvestu f'infrastruttura ġdida b'kapaċità għolja ħafna (li kapaċi tniżżel b'rata ta' mill-inqas 100 Mbps), fosthom fiż-żoni aktar imbiegħda. It-test jippermetti lill-awtoritajiet inaqqsu l-livell ta' regolazzjoni sa ċertu punt fejn is-swieq ikunu kompetittivi, iżda jdaħħal salvagwardji biex jiżgura li r-regolazzjoni tas-suq tibqa' effikaċi. Ir-regoli dwar is-"saħħa sinifikanti tas-suq" (SMP) ser ikunu kkomplementati minn regolazzjoni simetrika tal-fornituri kollha tan-netwerks ta' komunikazzjonijiet elettroniċi f'xi sitwazzjonijiet speċifiċi ħafna biex jiżguraw li jkun hemm kompetizzjoni fil-każijiet kollha. Barra minn hekk, l-awtoritajiet regolatorji nazzjonali ser ikollhom aktar għodod biex jindirizzaw il-kwistjonijiet li jistgħu jqumu f'ċerti ċirkostanzi tas-suq, bħal sitwazzjonijiet duwopolistiċi. B'dan il-ftehim, il-Kunsill u l-Parlament irnexxielhom jilħqu l-iskadenza ta' Ġunju 2018 li stabbilixxew il-mexxejja tal-UE għal dan id-dossier prijoritarju fil-Kunsill Ewropew ta' Ottubru 2017. Skont dan il-mandat il-ġdid, il-BEREC ser jaqdi rwol sinifikanti billi jgħin lill-pajjiżi tal-UE jintroduċu netwerks b'kapaċità għolja ħafna u ser jikkontribwixxi għall-applikazzjoni tajba tal-miżuri regolatorji stabbiliti fil-Kodiċi. Peress li l-istruttura li għandu bħalissa l-BEREC ħadmet tajjeb ħafna, ma kienx hemm bżonn ta' bidla drastika tal-BEREC. Għaldaqstant ser tinżamm l-istruttura duwali tal-BEREC u l-Uffiċċju BEREC, u l-Uffiċċju BEREC ser ikompli jkollu personalità ġuridika u l-istatus ta' aġenzija deċentralizzata tal-UE. Ir-regolament BEREC fih ukoll dispożizzjonijiet dwar "telefonati fl-UE" li jiswew inqas flus , li ser jikkomplementaw il-projbizzjoni tas-sajf li għadda tal-ħlas addizzjonali tar-roaming fl-UE. Bir-regoli l-ġodda, il-prezz bl-imnut tat-telefonati bil-mobile jew bil-linja fissa mill-pajjiż ta' oriġini tal-konsumatur lejn pajjiż ieħor tal-UE ser ikun limitat għal 19-il ċenteżmu fil-minuta. B'mod simili, il-limitu għall-messaġġi bil-miktub fl-UE ser ikun ta' 6 ċenteżmi l-messaġġ. Il-benefiċjarji ser ikunu l-konsumaturi, peress li n-negozji normalment jinnegozjaw ir-rati tagħhom mal-operaturi. Kif inhu l-każ bir-roaming, huma possibbli derogi f'ċirkostanzi eċċezzjonali. Il-limiti l-ġodda ser jibdew japplikaw mill-15 ta' Mejju 2019. Il-passi li jmiss fil-proċess leġislattiv Ladarba t-testi maqbula jkunu għaddew mill-finalizzazzjoni ġuridika u lingwistika, dawn għandhom jiġu approvati formalment, l-ewwel mill-Parlament u mbagħad mill-Kunsill (qbil fl-ewwel qari). Wara l-adozzjoni, l-atti legali ser ikunu ppubblikati fil-Ġurnal Uffiċjali tal-UE. Dan mistenni jsir fl-aħħar ta' din is-sena. Għall-Kodiċi, l-istati membri mbagħad ikollhom sentejn biex jadottaw id-dispożizzjonijiet meħtieġa biex iqiegħdu d-direttiva fil-prattika. Ser japplika perjodu ta' transizzjoni addizzjonali ta' sena għad-dispożizzjonijiet armonizzati dwar l-utenti aħħarin. Ir-regolament BEREC ser jidħol fis-seħħ 20 ġurnata wara l-pubblikazzjoni tiegħu. Abbozz ta' direttiva li tistabbilixxi l-Kodiċi Ewropew għall-Komunikazzjonijiet Elettroniċi - test soġġett għal reviżjoni Abbozz ta' regolament li jistabbilixxi l-Korp ta' Regolaturi Ewropej tal-Komunikazzjonijiet Elettroniċi - test soġġett għal reviżjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Kodiċi għall-Komunikazzjonijiet Elettroniċi - informazzjoni ġenerali Suq uniku diġitali għall-Ewropa - informazzjoni ġenerali